København d. 24. september 2015

**Danske Landbrugsskolers Nyhedsbrev – September 2015**

**Kære alle på de danske landbrugsskoler.**

Nyhedsbrevet vil kort gøre status på for de væsentligste begivenheder for skoleformen, fx årsmødet 2015, elevoptag og den uddannelsespolitiske udvikling. Der vil også være korte nyheder om PU, det nye U-ledernetværk, Danske Landbrugsskolers strategi 2015-17, personalia samt aktivitetsoversigt for de næste par måneder.

**Oversigt – indhold i nyhedsbrevet**

1. Det fælles årsmøde for jordbrugets uddannelser
2. Udbudsrunde 2017 - Status på den uddannelsespolitiske situation
3. Elevoptaget efteråret 2015
4. Danske Landbrugsskolers strategi 2015
5. Pædagogisk Udvalg
6. U-ledernetværk
7. Censorordning
8. Medieomtale
9. Personalia
10. Aktivitetskalender efteråret 2015
11. **Det fælles årsmøde for jordbrugets uddannelser**

Sensommerens største begivenhed har de seneste år været det fælles årsmøde for jordbrugets uddannelser d. 27-28. august, der i år blev afholdt på Gråsten Landbrugsskole. Der var 218 tilmeldte fra de 19 erhvervsskoler, der udbyder jordbrugets uddannelser, herunder gæster fra bl.a. ministeriet og de faglige udvalg. Årsmødet forløb logistisk godt, så ros til Gråsten Landbrugsskole, også det faglige indhold fik ros med de 15 workshops, 3 inspirationsindlæg og vi hyggede os og havde det sjovt under middagen, bl.a. takket være den halvskøre Martin Brygmann.

Det fælles årsmøde for jordbrugets uddannelser vil i 2016 blive afholdt i fælleskab af Dalum Landbrugsskole og Kold College d. 25-26. august.

Asmildkloster Landbrugsskole har allerede lagt billet ind på årsmødet 2017 d. 24-25. august.

Programmet kan findes på: [www.danskelandbrugsskoler.dk](http://www.danskelandbrugsskoler.dk)

Deltagerliste: <https://docs.google.com/spreadsheets/d/1kyFqXgOwAbpLVucYhEWFxh-k7m1igA6o3axMWFlW-hg/edit#gid=823514034>

1. **Udbudsrunde 2017**

Politisk så rumler det i uddannelsessektoren – fra folkeskole over gymnasierne til universiteterne – men på trods af de strukturelle forandringer som en sandsynlig gymnasiereform (af betydning) vil medføre, så har MBUL (Ministeriet for Børn, Unge og Ligestilling) efter, må man formode, grundig overvejelse besluttet at gennemføre udbudsrunden for 2017 som planlagt, trods store forsinkelser i bl.a. udmeldingen af udbudskriterier.

Ministeriet gennemfører som de fleste ved en udbudsrunde, hvor der kan ansøges om at blive godkendt til at udbyde erhvervsuddannelsernes grund- og hovedforløb samt at være praktikcenter. Godkendelser vil have virkning fra 1. august 2017. Ministeriet forventer ultimo september at sende et informationsbrev til udbydere af erhvervsuddannelser m.v. om udbudsrunden og de endelige kriterier.

Informationsbrevet med de tilhørende udbudskriterier, vil i høj grad tage udgangspunkt i det brev som sekretariatet i maj præsenterede for direktør- og forstanderkredsen, men der er pr. d. 3. september blevet tilføjet et yderligere kriterium. Kriteriet betyder at ansøgninger om udbud af uddannelser skal indeholde overvejelser om erhvervsudvikling og praktikpladspotentialet lokalt og regionalt, herunder udviklingen i praktikpladspotentialet.

Pt. tager arbejdet med udbudskriterierne udgangspunkt i et uofficielt dokument på 28 sider, som er sendt til forstandere og direktører dags dato.

Ministeriet vil løbende konkretisere udbudskriterierne – bl.a. i REU’s arbejdsgruppe om Økonomi og Udbud som Christian Schultz har fået en plads i - i perioden frem til indkaldelsen af ansøgninger i oktober 2015 og afdække hvilke data der kan stilles til rådighed, som kan dataunderstøtte vurderingerne.

**Tidsplanen for udbudsrunden (foreløbig):**

|  |  |  |
| --- | --- | --- |
| **Tidspunkt** | **Opgave** | **Primær aktør** |
| 1. oktober (sandsynligvis) | Udbudskriterier sendes med brev til alle udbydere af erhvervsuddannelser | MBUL |
| 22. februar | Ansøgninger sendes til MBUL | Skolerne |
| 29. februar | MBUL anmoder Regionerne om at afgive indstilling om GF1+GF2 | MBUL |
| 29. februar | REU og de Faglige Udvalg får adgang til alle ansøgninger | MBUL |
| 15. april  | Regioner afgiver indstilling | Regionerne |
| 18. april | REU anmodes om at afgive indstilling | REU |
| 20. maj | De Faglige Udvalg afgiver udtalelse til REU | FU |
| 17. juni | REU drøfter indstillinger på rådsmøde | REU |
| 22. juni | REU afgiver indstilling til ministeren | MBUL |

Danske Landbrugsskoler har planlagt et møde om udbudsrunden d. 5. oktober på Kjærgård Landbrugsskole.

1. **Omprioriteringsbidrag**

Regeringen har også meldt om besparelser på uddannelsesområdet på 2 % på FFL16 - det såkaldte omprioriteringsbidrag. Omprioriteringsbidraget forventes også gennemført i 2017, 2018 og 2019, hvilket samlet betyder, at erhvervsskolerne skal spare hh. 2% i 2016, 4% i 2017, 6% i 2018 og 8% i 2019

Besparelserne passer meget dårligt sammen med de politiske mål og ønsket om, at øge kvalitet og prestige for erhvervsuddannelserne, hvilket var et erklæret mål med EUD-reformen. Kombineret med det samtidige fald i elevoptaget bl.a. grundet adgangskrav, skaber det en uholdbar situation. Vi må antage, at vi hos Danske Landbrugsskoler ikke er de eneste, der undrer os og sekretariat og formandskab vil følge sagen tæt.

1. **Elevoptaget efterår 2015**

EUD-reformen med bl.a. de nye adgangskrav er trådt i kraft d. 1. august og det kan desværre aflæses på elevoptaget, hvor specielt optaget på de ordinære grundforløb er hårdt ramt med en samlet nedgang fra 577 til 380, sandsynligvis primært grundet adgangskrav på 02 i dansk og matematik. Vi kan derfor formode, at en stor del af de ”manglende” elever kommer tilbage næste år, efter de har været ude at styrke deres dansk og matematik kundskaber. Viden Djurs har ikke længere GF1 på Kalø Økologiske Landbrugsskole, hvilket selvfølgeligt også påvirker tallene.

Samtidigt har skolerne haft et styrket optag på EUX fra 112 i 2014 til 150 i 2015, hvilket i nogen grad kompenserer for nedgangen på de ordinære grundforløb, således at skolernes samlede optag på grundforløbene er faldet fra 689 til 530 (ca. 23 %).

Ydermere ift. nedenstående skema, så kan der ikke direkte sammenlignes med tallene fra 2014, da elevtallene fra i år og fremover indsamles d. 15. september og derfor kun tæller fremmødte elever, hvor de tidligere års elevtal er tilmeldingstal.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Efterår 2015** |  |  |  |  |  |  |  |  |  |  |
|   |   | Agro-skolen | Asmild-kloster | Byg-holm | Dalum |  JU | Grind-sted | Grå-sten | V.D. - Kalø | Kjær-gård | Nord-jylland | **I alt efterår** | **Efterår****2014** | **2013** |
| GF1 |   | 16 | 61 | 20 | 34 | 16 | 24 | 32 | 0 | 10 | 51 | **264** | 577 | 573 |
| GF2 |   | 15 |   | 10 | 11 | 14 | 9 | 12 | 5 | 25 | 15 | **116** |  |  |
| Mesterlære |   |   |   |   |   | 4 |   |   |   |   |  |  |  |
| EUX - GF |   | 3 | 27 | 14 | 20 |   | 10 | 23 | 17 | 15 | 21 | **150** | 112 | 0 |
| EUX - HF1 |   | 41 |   |   |   |   |   |   |   | 10 | **51** | 26 | 0 |
| EUX - HF2 |   | 26 |   |   |   |   |   |   |   |   |  |  |  |
| HF1 engelsk |   |   |   |   |   | 6 |   |   |   |   | **6** |  |  |
| HF 2 |   | 20 | 72 | 69 | 74 | 32 | 54 | 75 | 13 | 31 | 79 | **519** | 587 | 603 |
| Engelsk |   |   |   |   |   |   |   |   |   |   |   |  |  |  |
| LLU - VL |   | 6 | 14 | 29 | 38 | 32 | 8 | 25 |   | 9 | 18 | **179** | 163 | 249 |
| Studenter |   |   |   |   | 9 |   | 26 | 37 |   | 17 | **89** | 22 | 74 |
| Øvrige |   | 8 |   |   |   |   |   |   |   |   |   | **8** |  |  |
| **I alt** |   | 68 | 241 | 142 | 177 | 103 | 115 | 193 | 72 | 90 | 211 | **1382** | 1511 | 1499 |

1. **Danske Landbrugsskolers strategi 2015-17**

Danske Landbrugsskolers bestyrelse har de sidste par år været igennem et stort arbejde med at styrke det uddannelsespolitiske og organisatoriske arbejde i foreningen. Det har bl.a. betydet, at der er udformet en ny organisatorisk vision for Danske Landbrugsskoler, der kort kan illustreres som i nedenstående.

<http://danskelandbrugsskoler.dk/wp-content/uploads/Danske-Landbrugsskolers-Vision.pdf>

Vision, mission, strategiske indsatsområder, værdier og uddannelsesparametre er blevet til på baggrund at diskussioner i bestyrelsen og skal også læses som foreningens refleksion over EUD-reformens krav og ønsker samt vores skolers unikke uddannelsesmæssige DNA.

Danske Landbrugsskolers vision skal være styrende for prioriteringen af arbejdet i bestyrelse og sekretariat OG gøre det lettere, at formidle vores unikke karakteristika til eksterne interessenter, for som I alle ved, så står vi overfor store udfordringer de næste par år.

1. **Pædagogisk Udvalg**

Bestyrelsen for Danske Landbrugsskoler har de seneste måneder diskuteret Pædagogisk Udvalgs funktion og arbejdsgrundlag. Der var stor opbakning til Pædagogisk Udvalg, men der har også været behov for en rekonfigurering af PU’s arbejde og funktion. På baggrund af diskussionen i bestyrelsen og en indstilling fra PU, er der blevet udformet et nyt kommissorium, der præciserer indsatsområder, funktioner og formidling af PU’s arbejde. PU har også fået en ny formand – Charlotte Holm Hansen fra Dalum Landbrugsskole.

De øvrige medlemmer af PU er pt.: Rolf Poulsen (Asmildkloster), Jens Christian Huusmann (JU), JJ (Bygholm), Bent Westergaard (Grindsted), Birgitte Kulmback Boysen (Kjærgård), Lene F. Jørgensen (Gråsten), Maren Møller Vestergård (Agroskolen), Charlotte Haahr (Nordjylland) og Claus-Ebbe Junker (Viden Djurs).

1. **U-ledernetværk**

Bestyrelsen har samtidigt med diskussionen om Pædagogisk Udvalgs arbejde og funktion, også ønsket at skabe et netværk for gruppen af uddannelsesledere, der skal sikre bedre koordination og udvikling af skolernes arbejde på det mere administrative, lovgivningsmæssige og strategiske niveau. Første møde var d. 7. september på Grindsted Landbrugsskole. Per Fink Nielsen fra Grindsted Landbrugsskole har fungeret som tovholder i det indledende arbejde.

De øvrige medlemmer er pt.: Kirsten Broch Nielsen (Gråsten), Eric Wanscher (Dalum), Kristian Poulsen Møller (Agroskolen), Kirsten Haarboe (Asmildkloster), Charlotte Haahr (Nordjylland), Chresten Jakobsen (Kjærgård), Claus-Ebbe Junker (Viden Djurs) og Poul Arne Jansen (JU).

1. **Censorordning**

Sekretariatet har lavet en samlet plan for censorordningen ifm. At EUD-reformen er trådt i kraft. Den endelige konfirmation og tilslutning fra de enkelte skoler er placeret i U-ledernetværket. Som udgangspunkt vil sekretariatet også fremover forestå koordineringen af alle relevante eksamen så længe, at der til de enkelte eksaminer er tilmeldte skoler.

De aktuelle eksamener i efterårssemesteret er:

GF1 - Danskeksamen

GF2 - Grundforløbseksamen

GF2 – Biologi/Naturfagseksamen

HF2

Virksomhedsleder

1. **Medieomtale**

Danske Landbrugsskoler har det seneste år arbejdet for en stærkere uddannelsespolitisk stemme, hvilket heldigvis også har betydet, at foreningen via sekretariat og formandskabet bliver kontaktet i langt højere grad end tidligere – det gælder både som primær leverandør af historier, men også som part i større historier om erhvervsuddannelserne o. lign. Bl.a. figurerede vi alene i uge 34 i nedenstående artikler + en del smånotitser mv. hvilket er med til at cementere vores status som en væsentlig aktør og interessent.

 <http://landbrugsavisen.dk/reform-giver-f%C3%A6rre-men-mere-kompetente-landbrugselever>

[http://www.jv.dk/artikel/2088833:Regionalt--Boglig-linje-paa-landbrugsskolen-er-et-hit](http://www.jv.dk/artikel/2088833%3ARegionalt--Boglig-linje-paa-landbrugsskolen-er-et-hit)

<http://www.ugebreveta4.dk/karakterkrav-koster-to-tusinde-unge-erhvervsuddannels_20153.aspx>

1. **Personalia**

Lars S Madsen er d. 1. august 2015 blevet udnævnt som ny forstander på Kjærgård Landbrugsskole. Danske Landbrugsskoler ser frem til samarbejdet.

Kim Qvist stopper som forstander på Kalø Økologiske Landbrugsskole d. 1. januar 2016. Kim har allerede afleveret depechen til Morten Erbs, der er blevet udpeget som ny afdelingsleder. Vi ønsker Kim held og lykke og siger velkommen til Morten.

1. **Aktiviteter efteråret 2015**

Kalenderen viser de bestyrelses- og formandsskabsaktiviteter, der pt. Er i kalenderen:

* D. 25. september
	+ REU-møde
* 30. september
	+ Møde i REU arbejdsgruppe om Økonomi og Udbud
* D. 5. oktober
	+ Møde om udbudsrunde, Kjærgård Landbrugsskole, kl. 09.30-12.30
* 9. oktober
	+ Møde i REU arbejdsgruppe om Økonomi og Udbud
* D. 19. oktober
	+ Danske Landbrugsskoler formandsskabsmøde - Skype
* D. 20. oktober
	+ Møde i REU arbejdsgruppe om Økonomi og Udbud
* D. 23. oktober
	+ REU-møde
* D. 28. oktober
	+ Bestyrelsesmøde i Danske Landbrugsskoler, Grindsted Landbrugsskole
* D. 20. november
	+ REU-møde
* D. 3. december
	+ Danske Landbrugsskoler formandsskabsmøde, Agroskolen i Hammerum
* D. 7. december
	+ Indberetning af elevtal ift. kontingent
* D. 11. december
	+ REU-møde